    

Програма за развитие на селските райони.

Европейски земеделски фонд за развитие на селските райони – Европа инвестира в селските райони

**О Б Я В А**

**МЕСТНА ИНИЦИАТИВНА ГРУПА - ТРОЯН, АПРИЛЦИ, УГЪРЧИН**

**Открива процедура за подбор на проектни предложения**

**за предОставяне на безвъзмездна финансова помощ**

**BG BG06RDNP001-19.004**

**„МИГ Троян, Априлци, Угърчин\_66\_ 1\_М 7.2. „Инвестиции в създаването, подобряването или разширяването на всички видове малка по мащаби инфраструктура”**

Сдружение „Местна инициативна група - Троян, Априлци, Угърчин” открива процедура за подбор на проектни предложения **BG06RDNP001-19.004 МИГ Троян, Априлци, Угърчин\_66\_1\_М 7.2. „Инвестиции в създаването, подобряването или разширяването на всички видове малка по мащаби инфраструктура**

**Оперативна програма:** ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 -2020Г.

**Приоритетна ос** : МЯРКА 19 ВОДЕНО ОТ ОБЩНОСТИТЕ МЕСТНО РАЗВИТИЕ

**Основната цел на процедурата:**

Мярка 7.2. "Инвестиции в създаването, подобряването или разширяването на всички видове малка по мащаби инфраструктура" има за основна цел да насърчи социалното приобщаване, намаляването на бедността и икономическото развитие в селските райони и следните подцели:

* осигуряване на инвестиции за подобряване на публичната инфраструктура, която е основен фактор за осигуряване на базови услуги на населението в градовете и в селата и за осигуряване на достъпа до тях.
* подобряване на физическата среда в обектите и съоръженията за реализиране на услугите в сферата на образованието и социалните грижи, науката и културата, водоснабдяването и канализацията, енергоснабдяването, телекомуникациите, транспорта, благоустройството, физическата култура, спорта и отдиха.

Процедурата за безвъзмездна финансова помощ **се реализира с финансовата подкрепа на Европейския земеделски фонд за развитие на селските райони.**

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

***Мярка 7.2. „Инвестиции в създаването, подобряването или разширяването на всички видове малка по мащаби инфраструктура”***

**2. ДОПУСТИМИ КАНДИДАТИ**

По мярка 7.2. допустими за кандидатстване са :

* Общините Троян, Априлци, Угърчин;
* Юридически лица с нестопанска цел за дейности, свързани със социалната и спортната инфраструктура и културния живот;
* Читалища за дейности свързани с културния живот

**3. ДОПУСТИМИ ДЕЙНОСТИ**

**Допустими за финансиране са следните дейности:**

* Строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях;
* Изграждане и/или обновяване на площи, за широко обществено ползване, предназначени за трайно задоволяване на обществени потребности от общинско значение;
* Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства;
* Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност;
* Изграждане, реконструкция, ремонт, оборудване и/или обзавеждане на спортна инфраструктура;
* Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства;
* Реконструкция, ремонт, оборудване и/или обзавеждане на общинска образователна инфраструктура с местно значение

Финансовата помощ за дейности, когато бенефициентът действа като „предприятие“, **извършва икономически дейности и има икономически интерес от инвестицията**, в тези случаи представлява **„държавна помощ“** по смисъла на чл. 107, параграф 1 от ДФЕС.

В тези случай МИГ Троян, Априлци, Угърчин ще прилага Регламент (ЕС) 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта ***de minimis***.

**4. ДОПУСТИМИ РАЗХОДИ**

Разходите се свеждат до:

а) Изграждането, включително отпускането на лизинг, или подобренията на недвижимо имущество;

б) Закупуването или вземането на лизинг на нови машини и оборудване, обзавеждане до пазарната цена на актива;

в) Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост;

г) Нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.

Разходите по т. „в“ не трябва да надхвърлят 12% от сумата на разходите по т. „а“, „б“ и „г“.

Оперативните разходи, свързани с предоставянето на услугите са недопустими за подпомагане по подмярката.

Разходи различни от посочените в т. „б“, свързани с договора за лизинг, например марж на лизингодателя, разходи за рефинансиране на лихви, административни разходи и разходи за застраховка са недопустими за подпомагане по подмярката.

Допустими са авансови плащания в размер до 50% от публичната помощ, свързана с одобрените допустими разходи. За проекти, по които бенефициентите са възложители по ЗОП, авансовото плащане е допустимо както следва:

• до 12% от стойността на одобрената публична помощ по проекта за общи разходи и при наличие на документи от проведената съгласно изискванията на ЗОП процедура за избор на изпълнител/и;

• разлика до 50% от стойността на одобрената публична помощ по проекта след провеждане на всички процедури и сключване на договор за избор на изпълнител/и по ЗОП.

Разходите за ДДС са допустими в случаите, когато не подлежат на възстановяване в съответствие с националното законодателство в областта на ДДС.

**5. ПЕРИОД ЗА ПРИЕМ И МЯСТО ЗА ПОДАВАНЕ НА ПРОЕКТНИ ПРЕДЛОЖЕНИЯ**

**1-ви период на прием на проектни предложения:**

Начален срок за подаване на проектните предложения: **от 01.04.2018г.**

Краен срок за подаване на проектни предложения: **до 16.30 часа на 31.05.2018г.**

**2-ри период на прием на проектни предложения:**

Начален срок за подаване на проектните предложения: **от 01.11.2018г.**

Краен срок за подаване на проектни предложения : **до 16.30 часа на 31.12.2018г.**

**Място на подаване на проектните предложения:** Подаването на проектно предложение по настоящата процедура се извършва по изцяло електронен път чрез **Информационната система за управление и наблюдение на Структурните инструменти на ЕС в България (ИСУН 2020)**единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/).

**6. БЮДЖЕТ НА ПРИЕМА**

***Бюджетът по процедурата за 1-ви период на прием е: 950 000 лева.***

***Бюджетът по процедурата за 2-ри период на прием е: Неусвоения финансов ресурс след приключването на първия прием.***

**7. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ, ПРЕДОСТАВЯНА ЗА ПРОЕКТ**

**Интензитет на подпомагане:**

**Минимална стойност на проектно предложение:** 20 000 лв.

**Минималният размер** на безвъзмездната финансова помощ за един проект е до 75% за проекти с генериране на нетни приходи, което представлява 15 000 лева .

**Максимална стойност на проектно предложение:** 390 000 лв.

**Максималният размер** на финансовата помощ, за един проект е до 100% за проекти без генериране на нетни приходи, което представлява 390 000 лева .

*Максималният интензитет на безвъзмездната финансова помощ (БФП) е* ***до 75%*** *проекти генериращи нетни приходи и* ***до 100%*** *за проекти не генериращи приходи..*

**8. КРИТЕРИИ ЗА ИЗБОР НА ПРОЕКТНИ ПРЕДЛОЖЕНИЯ И ТЯХНАТА ТЕЖЕСТ**

|  |  |  |  |
| --- | --- | --- | --- |
| **№** | **Критерии** | **Мак.точки** | |
| **1. Проектът е предложен от бенефициент** | | | **10** |
| * НПО или читалище | | | 10 |
| * Община | | | 5 |
| **2. Проектът се изпълнява в населено място различно от общинския център** | | | **10** |
| **3. Проектът развива обекти или площи, които са значими за идентичността на района** | | | **20** |
| * Проектът предвижда дейности и инвестиции, чиито обект и резултати са с регионален характер /на територията на МИГ и извън обхвата на МИГ/ | | | до 20 |
| * Проектът предвижда дейности и инвестиции, чиито обект и резултати са с териториален характер /на общината/ | | | до 15 |
| * Проектът предвижда дейности и инвестиции, чиито обект и резултати са с местен характер / на населеното място/ | | | до 10 |
| **4.** **Проектът подобрява качеството на живот и отговаря на потребностите на големи групи от хора** | | | **15** |
| * Повече от 1000 човека | | | 15 |
| * Повече от 500 човека | | | 10 |
| * До 500 човека | | | до 5 |
| **5.**  **Дейностите по проекта са за развитие/предоставяне на услуги на уязвими групи от населението** | | | **20** |
| * Подкрепят се повече от 1 група | | | 20 |
| * Подкрепят се 1 група | | | 10 |
| **6.** **Проектът предлага нови инициативи за повишаване на качеството на живот в района** | | | **15** |
| * На територията на МИГ | | | 15 |
| * На част от територията на МИГ | | | 10 |
| * На едно населено място | | | 5 |
| **7. Проектът е консултиран с местната общност** | | | **10** |
| Проектът е консултиран с местната общност | | | 10 |
|  | **Обща оценка** | | **100** |

**9. ЛИЦЕ/А ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ**

Лице за контакт: Христина Маринова, тел. 0878 279 643; е-mail: migta@abv.bg

Пълният пакет документи за кандидатстване са публикувани на следните интернет адреси:

* на сайта на Сдружение „МИГ – Троян, Априлци, Угърчин - <http://www.migta.eu/>;
* на сайта на Единния информационен портал за обща информация за управлението на Структурните фондове и Кохезионния фонд на Европейския съюз в Република България - <http://www.eufunds.bg>**.**
* на сайта на ИСУН https://eumis2020.government.bg/bg/s/Procedure/Active

**10. НАЧИН ЗА ПОДАВАНЕ НА ПРОЕКТНИ ПРЕДЛОЖЕНИЯ**

Подаването на проектно предложение по настоящата процедура се извършва по изцяло електронен път чрез **Информационната система за управление и наблюдение на Структурните инструменти на ЕС в България (ИСУН 2020)**